title: Vykonávacie nariadenie Komisie (EÚ) 2016/435 z 22. marca 2016, ktorým sa ruší pozastavenie podávania žiadostí o dovozné licencie v rámci colných kvót otvorených nariadením (ES) č. 891/2009 v sektore cukru

text:
               23.3.2016

               SK

               Úradný vestník Európskej únie

               L 76/34

         VYKONÁVACIE NARIADENIE KOMISIE (EÚ) 2016/435
   z 22. marca 2016,
   ktorým sa ruší pozastavenie podávania žiadostí o dovozné licencie v rámci colných kvót otvorených nariadením (ES) č. 891/2009 v sektore cukru
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 188 ods. 1 a 3,
   keďže:

               (1)

               Nariadením Komisie (ES) č. 891/2009 (2) sa otvorili ročné colné kvóty na dovoz výrobkov v sektore cukru.

               (2)

               Vykonávacím nariadením Komisie (EÚ) 2015/1733 sa od 29. septembra 2015 pozastavuje podávanie žiadostí o dovozné licencie pre poradové číslo 09.4321 (3).

               (3)

               Na základe oznámení o nevyužitých alebo čiastočne využitých dovozných licenciách sa množstvá pre uvedené poradové číslo opäť stali dostupnými. Malo by sa teda zrušiť pozastavenie podávania žiadostí stanovené v článku 5 ods. 2 nariadenia (ES) č. 891/2009.

               (4)

               S cieľom zaistiť účinnosť opatrenia by toto nariadenie malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Pozastavenie podávania žiadostí o dovozné licencie pre poradové číslo 09.4321, ktoré bolo stanovené nariadením (EÚ) 2015/1733, sa ruší.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 22. marca 2016

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Nariadenie Komisie (ES) č. 891/2009 z 25. septembra 2009, ktorým sa otvárajú colné kvóty Spoločenstva v sektore cukru a zabezpečuje ich správa (Ú. v. EÚ L 254, 26.9.2009, s. 82).

      (3)  Vykonávacie nariadenie Komisie (EÚ) 2015/1733 z 28. septembra 2015, ktorým sa stanovuje prideľovací koeficient, ktorý sa má uplatňovať na množstvá, na ktoré sa vzťahujú žiadosti o dovozné licencie podané od 8. do 14. septembra 2015 v rámci colných kvót otvorených nariadením (ES) č. 891/2009 v sektore cukru, a ktorým sa pozastavuje podávanie žiadostí o tieto licencie (Ú. v. EÚ L 252, 29.9.2015, s. 40).


title: Vykonávacie nariadenie Komisie (EÚ) 2016/129 z 1. februára 2016, ktorým sa mení nariadenie (EÚ) č. 37/2010, pokiaľ ide o látku „Purifikovaný polotuhý výťažok z Humulus lupulus L. s obsahom približne 48 % betakyselín (vo forme draselných solí)“ (Text s významom pre EHP)

text:
               2.2.2016

               SK

               Úradný vestník Európskej únie

               L 25/44

         VYKONÁVACIE NARIADENIE KOMISIE (EÚ) 2016/129
   z 1. februára 2016,
   ktorým sa mení nariadenie (EÚ) č. 37/2010, pokiaľ ide o látku „Purifikovaný polotuhý výťažok z Humulus lupulus L. s obsahom približne 48 % betakyselín (vo forme draselných solí)“
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 470/2009 zo 6. mája 2009 o stanovení postupov Spoločenstva na určenie limitov rezíduí farmakologicky účinných látok v potravinách živočíšneho pôvodu, o zrušení nariadenia Rady (EHS) č. 2377/90 a o zmene a doplnení smernice Európskeho parlamentu a Rady 2001/82/ES a nariadenia Európskeho parlamentu a Rady (ES) č. 726/2004 (1), a najmä na jeho článok 14 v spojení s článkom 17,
   so zreteľom na stanovisko Európskej agentúry pre lieky, ktoré vypracoval Výbor pre lieky na veterinárne použitie,
   keďže:

               (1)

               V článku 17 nariadenia (ES) č. 470/2009 sa vyžaduje, aby sa nariadením stanovil maximálny limit rezíduí (MRL) farmakologicky účinných látok určených na použitie vo veterinárnych liekoch pre zvieratá určené na produkciu potravín alebo v biocídnych výrobkoch používaných pri chove hospodárskych zvierat v Únii.

               (2)

               V tabuľke I prílohy k nariadeniu Komisie (EÚ) č. 37/2010 (2) sa uvádzajú farmakologicky účinné látky a ich klasifikácia, pokiaľ ide o maximálne limity rezíduí (MRL) v potravinách živočíšneho pôvodu.

               (3)

               Purifikovaný polotuhý výťažok z Humulus lupulus L. s obsahom približne 48 % betakyselín (vo forme draselných solí) ešte nie je zahrnutý v danej tabuľke.

               (4)

               Žiadosť o stanovenie MRL v prípade purifikovaného polotuhého výťažku z Humulus lupulus L. s obsahom približne 48 % betakyselín (vo forme draselných solí) v mede bola predložená Európskej agentúre pre lieky (ďalej len „EMA“).

               (5)

               Agentúra EMA na základe stanoviska Výboru pre lieky na veterinárne použitie odporučila, že stanovenie MRL pre purifikovaný polotuhý výťažok z Humulus lupulus L. s obsahom približne 48 % betakyselín (vo forme draselných solí) v mede nie je nevyhnutné na ochranu zdravia ľudí.

               (6)

               Podľa článku 5 nariadenia (ES) č. 470/2009 má EMA zvážiť použitie maximálnych limitov rezíduí určených pre farmakologicky účinnú látku v konkrétnej potravine pri iných potravinách vyrobených z rovnakého druhu alebo použitie maximálnych limitov rezíduí určených pre farmakologicky účinnú látku v jednom alebo viacerých druhoch pri iných druhoch.

               (7)

               Keďže rezíduá v mede nepodliehajú metabolickým procesom, ktorým môžu byť podrobené v iných potravinových komoditách živočíšneho pôvodu, EMA dospela k záveru, že extrapolácia odporúčania o MRL pre purifikovaný polotuhý výťažok z Humulus lupulus L. s obsahom približne 48 % betakyselín (vo forme draselných solí) nie je vhodná.

               (8)

               Nariadenie (EÚ) č. 37/2010 by sa preto malo zodpovedajúcim spôsobom zmeniť.

               (9)

               Opatrenia stanovené v tomto nariadení sú v súlade so stanoviskom Stáleho výboru pre veterinárne lieky,

         PRIJALA TOTO NARIADENIE:
   Článok 1
   Príloha k nariadeniu (EÚ) č. 37/2010 sa mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 1. februára 2016

            Za Komisiu

            predseda

         Jean-Claude JUNCKER

      (1)  Ú. v. EÚ L 152, 16.6.2009, s. 11.

      (2)  Nariadenie Komisie (EÚ) č. 37/2010 z 22. decembra 2009 o farmakologicky účinných látkach a ich klasifikácii, pokiaľ ide o maximálne limity rezíduí v potravinách živočíšneho pôvodu (Ú. v. EÚ L 15, 20.1.2010, s. 1).

      PRÍLOHA
      Do tabuľky 1 prílohy k nariadeniu (EÚ) č. 37/2010 sa v abecednom poradí vkladá záznam týkajúci sa tejto látky:

                     Farmakologicky účinná látka

                     Markerové rezíduá

                     Druh zvierat

                     MRL

                     Cieľové tkanivá

                     Iné ustanovenia (podľa článku 14 ods. 7 nariadenia (ES) č. 470/2009)

                     Terapeutická klasifikácia

                     „Purifikovaný polotuhý výťažok z Humulus lupulus L. s obsahom približne 48 % betakyselín (vo forme draselných solí)

                     NEUPLATŇUJE SA

                     včely

                     nevyžadujú sa MRL

                     med

                     ŽIADNE

                     antiparazitické látky/látky pôsobiace proti ektoparazitom“


title: Vykonávacie nariadenie Komisie (EÚ) 2017/481 z 20. marca 2017, ktorým sa mení príloha I k nariadeniu (ES) č. 798/2008, pokiaľ ide o položku týkajúcu sa Spojených štátov amerických v zozname tretích krajín, území, oblastí alebo jednotiek, z ktorých možno do Únie dovážať alebo cez jej územie prevážať určité komodity z hydiny v súvislosti s vysokopatogénnou vtáčou chrípkou (Text s významom pre EHP )

text:
               21.3.2017

               SK

               Úradný vestník Európskej únie

               L 75/15

         VYKONÁVACIE NARIADENIE KOMISIE (EÚ) 2017/481
   z 20. marca 2017,
   ktorým sa mení príloha I k nariadeniu (ES) č. 798/2008, pokiaľ ide o položku týkajúcu sa Spojených štátov amerických v zozname tretích krajín, území, oblastí alebo jednotiek, z ktorých možno do Únie dovážať alebo cez jej územie prevážať určité komodity z hydiny v súvislosti s vysokopatogénnou vtáčou chrípkou
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2002/99/ES zo 16. decembra 2002 ustanovujúcu pravidlá pre zdravie zvierat, ktorými sa riadi produkcia, spracovanie, distribúcia a uvádzanie produktov živočíšneho pôvodu určených na ľudskú spotrebu na trh (1), a najmä na článok 8 úvodnú vetu, článok 8 ods. 1 prvý pododsek, článok 8 ods. 4 a článok 9 ods. 4 písm. c),
   so zreteľom na smernicu Rady 2009/158/ES z 30. novembra 2009 o veterinárnych podmienkach, ktorými sa spravuje obchodovanie s hydinou a násadovými vajcami v rámci Spoločenstva a ich dovoz z tretích krajín (2), a najmä na jej článok 23 ods. 1, článok 24 ods. 2 a článok 25 ods. 2,
   keďže:

               (1)

               Nariadením Komisie (ES) č. 798/2008 (3) sa stanovujú podmienky veterinárneho osvedčovania vzťahujúce sa na dovoz hydiny a výrobkov z hydiny (ďalej len „komodity“) do Únie a ich prepravu cez jej územie vrátane skladovania počas prepravy. Stanovuje sa v ňom, že komodity sa majú do Únie dovážať a cez jej územie prevážať len z tretích krajín, území, oblastí alebo jednotiek uvedených v stĺpcoch 1 a 3 tabuľky v časti 1 prílohy I k uvedenému nariadeniu.

               (2)

               V nariadení (ES) č. 798/2008 sa takisto stanovujú podmienky, na základe ktorých sa môže tretia krajina, územie, oblasť alebo jednotka považovať za územie bez výskytu vysokopatogénnej vtáčej chrípky (highly pathogenic avian influenza – HPAI).

               (3)

               Spojené štáty americké sú uvedené v časti 1 prílohy I k nariadeniu (ES) č. 798/2008 ako tretia krajina, z ktorej celého územia nie je obmedzený dovoz komodít do Únie a ich preprava cez Úniu z dôvodu výskytu vysokopatogénnej vtáčej chrípky.

               (4)

               Dohoda medzi Európskym spoločenstvom a vládou Spojených štátov amerických o sanitárnych opatreniach na ochranu zdravia ľudí a zvierat pri obchodovaní so živými zvieratami a živočíšnymi produktmi (ďalej len „dohoda“) (4), schválená rozhodnutím Rady 1998/258/ES (5), stanovuje rýchle vzájomné uznávanie regionalizačných opatrení v prípade prepuknutí choroby v Únii alebo v Spojených štátoch amerických.

               (5)

               Dňa 4. marca 2017 Spojené štáty americké potvrdili výskyt vysokopatogénnej vtáčej chrípky HPAI podtypu H7N9 v chove hydiny v okrese Lincoln v štáte Tennessee. Celé územie uvedenej tretej krajiny sa preto nemôže ďalej považovať za územie bez výskytu tejto choroby.

               (6)

               Veterinárne orgány Spojených štátov amerických v okruhu 10 km v okolí postihnutého podniku vytvorili kontrolnú zónu zahŕňajúcu časti okresov Lincoln, Franklin a Moore v štáte Tennessee a okresy Madison a Jackson v štáte Alabama. Veterinárne orgány Spojených štátov amerických okamžite pozastavili vydávanie veterinárnych osvedčení pre zásielky komodít určených na vývoz z uvedených okresov do Únie a zaviedli politiku likvidácie zvierat s cieľom kontrolovať vysokopatogénnu vtáčiu chrípku a zamedziť jej šíreniu.

               (7)

               Spojené štáty americké predložili informácie o epidemiologickej situácii na svojom území a o opatreniach prijatých na zabránenie ďalšiemu šíreniu vysokopatogénnej vtáčej chrípky, ktoré Komisia teraz vyhodnotila. S cieľom zabezpečiť Úniu pred rizikami týkajúcimi sa zdravia zvierat spojenými so vstupom komodít zo Spojených štátov amerických do Únie je na základe uvedeného hodnotenia, ako aj záväzkov stanovených v dohode a záruk poskytnutých Spojenými štátmi americkými vhodné uplatniť obmedzenia týkajúce sa vstupu komodít do Únie z tých okresov štátov Tennessee a Alabama, ktoré sú postihnuté vysokopatogénnou vtáčou chrípkou. Položka týkajúca sa Spojených štátov amerických v zozname v časti 1 prílohy I k nariadeniu (ES) č. 798/2008 by sa preto mala zmeniť v záujme zohľadnenia regionalizácie uvedenej tretej krajiny v dôsledku súčasného výskytu ohniska vysokopatogénnej vtáčej chrípky.

               (8)

               Príloha I k nariadeniu (ES) č. 798/2008 by sa preto mala zodpovedajúcim spôsobom zmeniť.

               (9)

               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TOTO NARIADENIE:
   Článok 1
   Časť 1 prílohy I k nariadeniu (ES) č. 798/2008 sa mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 20. marca 2017

            Za Komisiu

            predseda

         Jean-Claude JUNCKER

      (1)  Ú. v. ES L 18, 23.1.2003, s. 11.

      (2)  Ú. v. EÚ L 343, 22.12.2009, s. 74.

      (3)  Nariadenie Komisie (ES) č. 798/2008 z 8. augusta 2008, ktorým sa ustanovuje zoznam tretích krajín, území, oblastí alebo jednotiek, z ktorých možno do Spoločenstva dovážať alebo cez jeho územie prevážať hydinu a výrobky z hydiny, a podmienky veterinárneho osvedčovania (Ú. v. EÚ L 226, 23.8.2008, s. 1).

      (4)  Ú. v. ES L 118, 21.4.1998, s. 3.

      (5)  Ú. v. ES L 118, 21.4.1998, s. 1.

      PRÍLOHA
      V časti 1 prílohy I k nariadeniu (ES) č. 798/2008 sa v číselnom poradí vkladajú tieto položky týkajúce sa Spojených štátov amerických:

                  Kód ISO a názov tretej krajiny alebo územia

                  Kód tretej krajiny, územia, oblasti alebo jednotky

                  Opis tretej krajiny, územia, oblasti alebo jednotky

                  Veterinárne osvedčenie

                  Osobitné podmienky

                  Osobitné podmienky

                  Status dohľadu nad vtáčou chrípkou

                  Status očkovania proti vtáčej chrípke

                  Status kontroly salmonely (6)

                  Vzor(-y)

                  Ďalšie záruky

                  Dátum ukončenia (1)

                  Dátum začatia (2)

                  1

                  2

                  3

                  4

                  5

                  6

                  6A

                  6B

                  7

                  8

                  9

                  „US – Spojené štáty americké

                  US-2.23

                  štát Tennessee:

                              okres Lincoln

                              okres Franklin

                              okres Moore

                  WGM

                  VIII

                  P2

                  4.3.2017

                  POU, RAT

                  N
                  P2

                  BPR, BPP, DOC, DOR, HEP, HER, SRP, SRA, LT20

                  A

                  S3, ST1

                  US-2.24

                  štát Alabama:

                              okres Madison

                              okres Jackson

                  WGM

                  VIII

                  P2

                  4.3.2017

                  POU, RAT

                  N
                  P2

                  BPR, BPP, DOC, DOR, HEP, HER, SRP, SRA, LT20

                  A

                  S3, ST1“


title: Vykonávacie nariadenie Komisie (EÚ) č. 776/2011 z  2. augusta 2011 o zatriedení určitého tovaru do kombinovanej nomenklatúry

text:
               4.8.2011

               SK

               Úradný vestník Európskej únie

               L 201/10

         VYKONÁVACIE NARIADENIE KOMISIE (EÚ) č. 776/2011
   z 2. augusta 2011
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:

               (1)

               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.

               (2)

               V nariadení (EHS) č. 2658/87 sa ustanovili všeobecné pravidlá výkladu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je ustanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.

               (3)

               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.

               (4)

               Je vhodné ustanoviť, aby sa držiteľ záväznej informácie o nomenklatúrnom zatriedení, ktorú vydali colné orgány členských štátov s ohľadom na zatriedenie tovaru podľa kombinovanej nomenklatúry, ale ktorá nie je v súlade s týmto nariadením, mohol na túto aj naďalej odvolávať počas troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).

               (5)

               Opatrenia ustanovené v tomto nariadení sú v súlade so stanoviskom Výboru pre colný kódex,

         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, je možné odvolávať sa aj naďalej počas troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 2. augusta 2011

            Za Komisiu v mene predsedu

         Algirdas ŠEMETA

            člen Komisie

      (1)  Ú. v. ES L 256, 7.9.1987, s. 1.

      (2)  Ú. v. ES L 302, 19.10.1992, s. 1.

      PRÍLOHA

                  Opis tovaru

                  Zatriedenie
                  (číselný znak KN)

                  Odôvodnenie

                  (1)

                  (2)

                  (3)

                  Zariadenie na varenie jedla s rozmermi približne 31 × 47 × 40 cm a objemom 25 litrov. Má kryt z nehrdzavejúcej ocele, otočný tanier, detský bezpečnostný zámok, ovládacie tlačidlá a hodiny.
                  Zariadenie pozostáva z:

                              —

                              mikrovlnnej rúry s 5 výkonnostnými stupňami, maximálnym výkonom 900 W a časového spínača. Má programy s predvoleným spôsobom varenia a rozmrazovania,

                              —

                              a kremenného grilu s maximálnym výkonom 1 000 W.

                        Zariadenie je určené na varenie jedla prostredníctvom mikrovlnnej rúry. Zároveň sa dá na ňom jedlo pripraviť, piecť a smažiť rovnako ako na grile.

                  8516 50 00

                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkou 3 k XVI. triede a znením číselných znakov KN 8516 a 8516 50 00.
                  Zatriedenie zariadenia ako priemyselnej mikrovlnnej rúry do položky 8514 je vzhľadom na jeho výkon a objem rúry vylúčené (pozri aj vysvetlivku KN k podpoložke 8514 20 80).
                  Zariadenie je kombinovaný stroj v zmysle poznámky 3 k XVI. triede, pretože sa skladá z mikrovlnnej rúry s číselným znakom KN 8516 50 00 a grilu s číselným znakom KN 8516 60 70.
                  Vzhľadom na všetky vlastnosti zariadenia, ako výkon, výkonnostný stupeň a počet programov, sa za hlavnú funkciu tohto kombinovaného stroja považuje mikrovlnná rúra.
                  Zariadenie sa preto zatrieďuje pod číselný znak KN 8516 50 00 ako mikrovlnná rúra.


title: Vykonávacie nariadenie Komisie (EÚ) 2016/2103 z 21. novembra 2016, ktorým sa do Registra chránených označení pôvodu a chránených zemepisných označení zapisuje názov [Burrata di Andria (CHZO)]

text:
               2.12.2016

               SK

               Úradný vestník Európskej únie

               L 327/16

         VYKONÁVACIE NARIADENIE KOMISIE (EÚ) 2016/2103
   z 21. novembra 2016,
   ktorým sa do Registra chránených označení pôvodu a chránených zemepisných označení zapisuje názov [Burrata di Andria (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               Žiadosť Talianska o zápis názvu „Burrata di Andria“ do registra bola v súlade s článkom 50 ods. 2 písm. a) nariadenia (EÚ) č. 1151/2012 uverejnená v Úradnom vestníku Európskej únie
                   (2).

               (2)

               Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Burrata di Andria“ by sa mal zapísať do registra,

         PRIJALA TOTO NARIADENIE:
   Článok 1
   Názov „Burrata di Andria“ (CHZO) sa zapisuje do registra.
   Názov uvedený v prvom pododseku sa vzťahuje na výrobok triedy 1.3. Syry uvedenej v prílohe XI k vykonávaciemu nariadeniu Komisie (EÚ) č. 668/2014 (3).
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 21. novembra 2016

            Za Komisiu

            v mene predsedu

         Phil HOGAN

            člen Komisie

      (1)  Ú. v. EÚ L 343, 14.12.2012, s. 1.

      (2)  Ú. v. EÚ C 263, 20.7.2016, s. 7.

      (3)  Vykonávacie nariadenie Komisie (EÚ) č. 668/2014 z 13. júna 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny (Ú. v. EÚ L 179, 19.6.2014, s. 36).


title: Vykonávacie nariadenie Komisie (EÚ) č. 1282/2013 z  10. decembra 2013 , ktorým sa opravuje poľské jazykové znenie nariadenia (ES) č. 2508/2000 stanovujúceho podrobné pravidlá uplatňovania nariadenia Rady (ES) č. 104/2000, pokiaľ ide o prevádzkové programy v sektore rybolovu

text:
               11.12.2013

               SK

               Úradný vestník Európskej únie

               L 332/13

         VYKONÁVACIE NARIADENIE KOMISIE (EÚ) č. 1282/2013
   z 10. decembra 2013,
   ktorým sa opravuje poľské jazykové znenie nariadenia (ES) č. 2508/2000 stanovujúceho podrobné pravidlá uplatňovania nariadenia Rady (ES) č. 104/2000, pokiaľ ide o prevádzkové programy v sektore rybolovu
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 104/2000 zo 17. decembra 1999 o spoločnej organizácii trhov s výrobkami rybolovu a akvakultúry (1), a najmä na jeho článok 9 ods. 5 a článok 10 ods. 4,
   keďže:

               (1)

               V článku 12 poľského jazykového znenia nariadenia Komisie (ES) č. 2508/2000 z 15. novembra 2000 stanovujúceho podrobné pravidlá uplatňovania nariadenia Rady (ES) č. 104/2000, pokiaľ ide o prevádzkové programy v sektore rybolovu (2), sa vyskytla chyba. Preto je nevyhnutné vykonať opravu poľského jazykového znenia. Na ostatné jazykové znenia sa oprava nevzťahuje.

               (2)

               Nariadenie (ES) č. 2508/2000 by sa preto malo zodpovedajúcim spôsobom opraviť. V záujme čo najrýchlejšieho odstránenia chýb v akte, ktorý je predmetom opravy, by toto nariadenie malo nadobudnúť účinnosť tretím dňom po jeho uverejnení.

               (3)

               Opatrenia stanovené v tomto nariadení sú v súlade so stanoviskom Riadiaceho výboru pre produkty rybolovu,

         PRIJALA TOTO NARIADENIE:
   Článok 1
   Týka sa iba poľského jazykového znenia.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 10. decembra 2013

            Za Komisiu

            predseda

         José Manuel BARROSO

      (1)  Ú. v. ES L 17, 21.1.2000, s. 22.

      (2)  Ú. v. ES L 289, 16.11.2000, s. 8.